MT
C 127/48
Il-Ġurnal Uffiċjali tal-Unjoni Ewropea
11.4.2023
Talbiet Ir-rikorrenti jitolbu li l-Qorti Ġenerali jogħġobha:
— tannulla d-Deċiżjoni ta’ implimentazzjoni tal-Kummissjoni Ewropea tat-2 ta’ Diċembru 2022 C(2022) 8645 finali li tapprova l-pjan strateġiku għall-PAK 2023-2027 tal-Italja, sa fejn, fl-indikazzjoni tal-interventi relatati mal-impenji dwar l-ambjent u l-klima (SRA), jistabbilixxi, bħala impenn li l-osservanza tiegħu hija kundizzjoni għall-għoti ta’ għajnuna, il-projbizzjoni tal-użu agronomiku ta’ ħama bijoloġika u ta’ kwalunkwe skart ieħor irkuprat f’operazzjonijiet R10 skont il-Parti IV tad-Decreto legislativo n.
152/2006 (id-Digriet Leġiżlattiv Nru 152/2006) u jimponi l-użu esklussiv ta’ fertilizzanti rikonoxxuti skont ir-Regolament (UE) Nru 2019/1009 u/jew fertilizzanti organiċi li l-matriċi kostitwenti tagħhom huma inklużi fihom.
Motivi u argumenti prinċipali Insostenn tar-rikors tagħhom, ir-rikorrenti jinvokaw seba’ motivi.
1.
L-ewwel motiv ibbażat fuq ksur tar-Regolament (UE) Nru 2021/2115 (1) u l-ksur tal-Komunikazzjoni tal-Kummissjoni Ewropea “Ensuring availability and affordability of fertilizers – COM (2022) 590 final” tad-9 ta’ Novembru 2022.
— Ir-Regolament (UE) Nru 2021/2115, fir-regolamentazzjoni tal-għoti ta’ għajnuna għall-agrikoltura, ma fih l-ebda dispożizzjoni li tipprekludi l-użu ta’ ħama bijoloġika u prodotti dderivati minnha, li l-użu tagħhom huwa tabilħaqq inkoraġġit, fil-kuntest tal-PAK, mill-istess Kummissjoni Ewropea, li esprimiet b’mod ċar li tiffavorixxi l-użu tal-ħama fl-agrikoltura l-iktar reċentement fil-Komunikazzjoni “Ensuring availability and affordability of fertilizers – COM (2022) 590 final” tad-9 ta’ Novembru 2022.
2.
It-tieni motiv ibbażat fuq il-ksur tad-Direttiva 2008/98/KE (2) u tad-Direttiva (UE) 2018/851 (3), tal-prinċipji ta’ ekonomija ċirkolari, tad-Direttiva (KEE) 86/278 (4) u tar-Regolament (UE) Nru 2019/1009 (5).
— Il-projbizzjoni ġenerali fuq l-użu tal-ħama bijoloġika u tal-fertilizzanti dderivati permezz tal-irkupru tagħhom fl-agrikoltura stabbilita mill-Pjan Strateġiku Nazzjonali għall-PAK 2023-2027 (PSP) approvat mill-Kummissjoni u, għalhekk, id-diżapprovazzjoni rriżervata għall-attività relatata meta mqabbla mal-fertilizzanti tar-Regolament (UE) Nru 2019/1009, huwa ta’ kuntrast bil-kbir mal-mudell ta’ żvilupp attwali magħżul fil-livell komunitarju, li huwa bbażat fuq l-hekk imsejħa “ekonomija ċirkolari” u l-valorizzazzjoni tal-iskart għall-produzzjoni tal-enerġija, ukoll bil-għan li jiġu ppreżervati r-riżorsi naturali u ma jqisx in-nuqqas ta’ implimentazzjoni attwali u sostanzjali fl-Italja tar-Regolament (UE) Nru 2019/1009, u lanqas iċ-ċirkustanza li dan l-istess, minbarra li lanqas impliċitament iħassar id-Direttiva (KEE) 86/278, iħalli l-leġiżlazzjoni Taljana dwar il-fertilizzanti intatta (id-Decreto legislativo 75/2010 (id-Digriet Leġiżlattiv Nru 75/2010)).
3.
It-tielet motiv ibbażat fuq il-ksur tad-Direttiva (KEE) 86/278 u fuq id-distorsjoni tas-suq u tal-kompetizzjoni għad-detriment tal-operaturi fis-settur tal-irkupru tal-ħama bijoloġika.
— Il-projbizzjoni ġenerali fuq l-użu ta’ ħama bijoloġika permezz tal-irkupru tagħhom fl-agrikoltura tikkawża effetti ta’ distorsjoni fuq il-kompetizzjoni li ma humiex aċċettabbli u ma humiex iġġustifikati, li minbarra li huma f’kunflitt mad-Direttiva (KEE) 86/278, iddgħajjef il-pożizzjoni fis-suq ta’ operaturi oħra attivi fis-settur tal-irkupru ta’ ħama bijoloġika, li jpoġġiha fi żvantaġġ fil-konfront ta’ produtturi ta’ fertilizzanti organiċi u kimiċi oħra.
4.
Ir-raba’ motiv ibbażat fuq il-ksur tal-Artikolu 296(2) TFUE tar-Regolament (UE) 2021/2115 u tad-Direttiva (KEE) 86/278.
Nuqqas ta’ investigazzjoni preliminari, rappreżentazzjoni ħażina tal-fatti, nuqqas ta’ ssodisfar tal-kundizzjonijiet meħtieġa, natura kontradittorja, manifestament illoġika, differenza fit-trattament u nuqqas serju ta’ motivazzjoni.
— Il-PSP approvat mill-Kummissjoni, fil-partijiet fejn jipprojbixxi l-użu ta’ ħama bijoloġika u skart ieħor irkuprat f’R10 u mill-fertilizzanti mhux inklużi fir-Regolament (UE) Nru 2019/1009, hija kompletament inġustifikata, ċirkustanza li tikxef in-nuqqas ta’ ssodisfar tal-kundizzjonijiet meħtieġa, kif ukoll il-kontradizzjoni tagħha mal-leġiżlazzjoni fir-rigward tal-irkupru ta’ ħama bijoloġika fl-agrikoltura u li tiddetermina differenza fit-trattament meta mqabbla ma’ fertilizzanti oħra li hija inammissibbli.